15 L-Aħħar Għonnella l aġna mċarrta minn storja minsija għajta siekta minn dinja mitmuma rajtek mgħawġa bl-għonnella mdellija: liema ħsieb qed iżommok maħkuma' Qed tiftakar fi żmien ir-rebbiegħa meta saltan il-ward fuq ix-xewk2 Qed tixxennaq għal ġranet xemxija' Għad-dehriet kollha ġmiel li ħallewk2 Ir-rebbiegħa u s-sajf ħarbu u taru; il-ħarifa u x-xitwa ħaqruk; il-ħolmiet taż-żgħożija llum saru xtieli niexfa — xejn m'għandhom ħlief zkuk. Għadek thewden fiż-żmien meta trabba iċ-ċaqliq l-ewwel darba tal-ħmira midluka għasel qarrieq ta' l-imħabba li, flok hienja ħallietek ilsira' Għadha fik it-tifkira ta' meta l-ewwel darba smajt l-għajta tal-frott ta' l-imħabba ttik ħolma ta' setgħa li t-tpattija għat-tbatija ġiet trodd7 Staqsi 'l żmienek; ''Kemm drabi, ma' tulek tfajla hienja ma' sħabi, fit-triq ħriġt bl-għonnellal' — M'għadekx tgħolli djulek ħalli turi l-bizzilell — Qarrieq hu dak kollu li jlellex, li jnissi l-isħab iswed fi żmienna ġerrej; qarrieq kollox, ħlief l-għajta li twissi li ħlief ruħna m'hawn xejn ħlief ix-xejn. Paġna mċarrta minn storja minsija, mgħawġa, ħiemda, qed taqsam it-triq, rajtek sejra, bl-għonnella mgħottija lejn il-maqdes biex tqim lill-Ħallieq. Ġorġ Zammit Nota: Versi ispirati mid-dehra ta' xwejħa bl-għonnella — li naħseb li hi l-aħħar għonnella li dehret barra, f'pajjiżna — waqt li kienet qiegħda taqsam il-pjazza biex tidħol titlob fil-knisja eTa' Savina'' fir-Rabat, Għawdex.